b'\n_START_ARTICLE_\nPovpre\xc4\x8dni letni dnevni promet\n_START_PARAGRAPH_\nPovpre\xc4\x8dni letni dnevni promet (kratica PLDP) je izra\xc4\x8dunana za obremenjenost cestnega prometnega odseka, ki pove, koliko vozil povpre\xc4\x8dno vsak dan, vse dni v tednu in vse dni v letu prevozi odsek v obe smeri. Izra\xc4\x8duna se tako, da se celoten promet na odseku v obdobju enega leta deli s 365, kolikor je dni v letu. Za primer, 13.570 vozil/dan pomeni, da vsak dan v povpre\xc4\x8dju prevozi dolo\xc4\x8den odsek ceste 13.570 vozil v obe smeri. Podatki o \xc5\xa1tevilu vozil so najve\xc4\x8dkrat pridobljeni s pomo\xc4\x8djo samodejnih \xc5\xa1tevcev prometa._NEWLINE_Vrednost PLDP je eden od podatkov, ki se uporablja za ugotavljanje potrebe po \xc5\xa1iritvi cestnega odseka ali novogradnji ceste, odmero financiranja za vzdr\xc5\xbeevanje odseka in podobno, z njegovo pomo\xc4\x8djo so se in se \xc5\xa1e izdelujejo prometne \xc5\xa1tudije in ugotavljajo koristi in stro\xc5\xa1ki uporabnikov cest. Vendar koli\xef\xbf\xbd\xc4\x8dine izra\xc5\xbeene v enoti PLDP ne omogo\xc4\x8dajo zadostne natan\xc4\x8d\xef\xbf\xbdnosti in zanesljivosti prometnih, ekonomskih in okoljskih analiz. Za ustrezne analize se zato danes uporabljajo urne vrednosti (na primer jutranje in popoldanske konice) ali celodnevne vrednosti. Primerna je tudi uporaba PLDP na popre\xc4\x8den delovni dan, soboto in nedeljo, na cestah z izrazirimi turisti\xc4\x8dnimi sezonski tokovi tudi sezonski promet.'